CELEX: 62014TN0527
Language: el
Date: 2014-07-15 00:00:00
Title: Υπόθεση T-527/14: Προσφυγή της 15ης Ιουλίου 2014 — Rosenich κατά ΓΕΕΑ

22.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/25
            
         Προσφυγή της 15ης Ιουλίου 2014 — Rosenich κατά ΓΕΕΑ
   (Υπόθεση T-527/14)
   (2014/C 462/38)
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Paul Rosenich (Triesenberg, Λιχτενστάιν) (εκπρόσωποι: A. von Mühlendahl und C. Eckhartt, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 29ης Απριλίου 2014, στην υπόθεση R 2063/2012-4,
            
         
               —
            
            
               να ακυρώσει την προσβληθείσα από τον προσφεύγοντα στις 7 Νοεμβρίου 2012 απόφαση του διευθυντή του τμήματος «Υποστήριξη του βασικού πυρήνα εργασιών» του ΓΕΕΑ, της 7ης Σεπτεμβρίου 2012, με την οποία απορρίφθηκε από το καθού η αίτηση του προσφεύγοντος να περιληφθεί στον κατάλογο των εγκεκριμένων εκπροσώπων,
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στα δικαστικά έξοδα, συμπεριλαμβανομένων των εξόδων της διαδικασίας ενώπιον του τμήματος προσφυγών.
            
         
      Προβαλλόμενοι λόγοι και ουσιαστικά επιχειρήματα
   
   Προς στήριξη της προσφυγής ο προσφεύγων προβάλλει ότι η προσβαλλόμενη απόφαση, στο βαθμό που επικυρώνει τη μη καταχώρισή του στον κατάλογο των εγκεκριμένων από το ΓΕΕΑ επαγγελματικών εκπροσώπων, αντιβαίνει στο άρθρο 93 του κανονισμού 207/2009, σε συνδυασμό με την κατοχυρωμένη στη συμφωνία για τον Ευρωπαϊκό Οικονομικό Χώρο ελεύθερη παροχή υπηρεσιών εντός του Ευρωπαϊκού Οικονομικού Χώρου, διότι το κράτος όπου βρίσκεται η επαγγελματική του κατοικία δεν είναι μεν μέλος της ΕΕ, είναι εντούτοις μέλος του ΕΟΧ.